
	АЗ ЖАРГАЛ ЭРСЭН НЬ

	"Залуучуудын үнэн” сонины 1974 оны 4-р сарын 17-ны № 42 дугаарт нийтлэгдсэн эхээс

	Цогт охин тэнгэр сангийн захиалгаар Цагаан бамбарууш хэвлэлийн газарт 2026 онд цахим хэлбэрт хөрвүүлэв.

	ЦАХИМ НОМЫН САН: www.e-nom.mn

	 


⁂

	Уг номыг “Болор дуран” шалгуураар шүүсэн болно. 
Программтай танилцах бол сурталчилгаа дээр товшиж холбоос руу орно уу.

	[image: Image]



	




	А. Франс

	 

	La Chemise

	 

	Ц. СҮХБААТАР орчуулав.

	 


АЗ ЖАРГАЛ ЭРСЭН НЬ

	(өгүүллэг)

	 

	Насан залуу хунтайж эцгийнхээ шилтгээнд амьдран суудаг ажээ. Идэж уух, өмсөж зүүх, эрхэлж саатах, ер аливаа зүйл элбэг дэлбэг боловч ганцхан аз жаргал л дутаад байжээ.

	Нэгэн өдөр ойд явж байгаад насан буурал өвгөнтэй учирч, аз жаргал яаж олохыг асуухад өвгөн өгүүлрүүн:

	— Газар дэлхий дээр хэцүү юмны нэг бол аз жаргал даа. Харин яаж олохыг өвгөн ах нь мэднэ ээ.

	— Яаж олох вэ? Хэлж өгөөч? гэж хунтайж шалгаахад,

	— Аз жаргалтай нэгэн эрийн цамцыг олоод өмсчих гэж өвгөн хэлжээ. 

	Залуу хархүү буурал өвгөнд гялайснаа илэрхийлээд, аз жаргалын цамц олж авахаар дэлхийн улс орноор жуулчлав. Хааны ч, саятны ч цамц өмсөж үзэхэд, аз жаргалтай болсонгүй. Тэгэхээр нь худалдаачны ч, цэргийн ч цамц өмсөхөд бас л уйтгар гуниг хэвээрээ байлаа. Дэлхийг хэд хэд тойрсон боловч аз жаргал олдсонгүй гэнэ.

	Цөхрөнгөө бараад эцгийнхээ ордон руу буцаж явтал, хөдөөгийн хээр талаас баяр баясгалангийн дуу чихнээ сонстов. 

	Ажин харваас, нэгэн тариачин эр газар хагалангаа баясгалант дуу аялах ажээ.

	За, аз жаргалтай хүн чинь ёстой энэ л байна даа гэж бодоод тэр тариачинд ойртож очоод:

	— Чи аз жаргалтай байна уу? гэлээ.

	— Тэгэлгүй яах вэ гэж тариачин өгүүлэв.

	— Яаж аз жаргалтай болдог юм бэ?

	— Та өөрөө хар л даа! гээд голын эрэг дээрх навтгар муу байшинг зааж, — Манайх тэр, би эхнэр хүү хоёртойгоо байдаг. Тэр хоёрынхоо л төлөө хөлсөө гоожуулж байгаа болохоор би аз жаргалтай байгаа юм гэв.

	— Цамцаа надад зарчих гэж хунтайж гуйлаа.

	Тэгэхэд нь тариачин эр нүцгэн цээжээ үзүүлэн,

	— Цамц гэнэ ээ?.. Надад цамц байхгүй шүү дээ гэжээ.

	Жинхэнэ аз жаргал гэдэг чинь ажил хөдөлмөрт л байдаг юм байна даа гэж хунтайж ухаарсан юм байжээ.

	 

	"Залуучуудын үнэн” сонины 1974 оны 4-р сарын 17-ны № 42 дугаарт нийтлэгдсэн эхээс

	 


А. ФРАНСЫН МЭНДЭЛСНИЙ 130 ЖИЛИЙН ОЙД

	 

	«Орчин үеийн түүх», «Сильвестр Бонарын гэмт хэрэг», «Пингвиний арал», «Кренкебиль» зэрэг олон сайхан роман, өгүүллэгээрээ алдаршсан Францын нэрт зохиолч, коммунист А. Франс 1844 онд номын санчийн гэр бүлд төрсөн бөгөөд бага наснаасаа эцгийнхээ ажилд тусалж, зохиолчид, яруу найрагчдын бүтээлтэй танилцан, уран зохиолын амт шимтэд оржээ.

	А. Франс 1905 оны Оросын хувьсгал болон Октябрийн аугаа их хувьсгалыг өгөөмөр сэтгэлээрээ дэмжин талархаж, залуу Зөвлөлт Улсыг өмгөөлөн хамгаалж, империалист дайныг жигшин эсэргүүцсээр байлаа.

	Францын Коммунист Нам 1920 онд байгуулагдахад А. Франс анх түрүү гишүүнээр элсэн орж, «Юманите» сонинд олон өгүүлэл бичиж байв. А. Франс 1924 онд 80 насандаа хорвоогийн мөнх бусыг үзжээ. Уншигч та бүхэнд түүний хөрөнгөтний нийгмийн амьдралыг шүүмжлэн бичсэн «Аз жаргал эрсэн нь» өгүүллэгийг нийтлэв.

	 

	⁂

	Уг номыг “Болор дуран” шалгуураар шүүсэн болно. 
Программтай танилцах бол сурталчилгаа дээр товшиж холбоос руу орно уу.

	ӨГЛӨГИЙН ЭЗНИЙ СОНОРТ

	Манай номын санд байгаа бүх номыг та хүссэн үедээ ҮНЭ ТӨЛБӨРгүй авч уншиж болно.
Аливаа ажлыг хийхэд зардал гардаг шиг уг номын санг бүтээхэд багагүй зардал гарч байгаа.
Та улам олон ном ингэж унших хүсэлтэй бол бидний ажлыг дэмжин манай номын санд НОМоор болон МӨНГӨөр хандив өргөж болно.

	Таны хандивласан мөнгө:

	— хэвлэгдсэн номыг цахим хэлбэрт оруулах,

	— цахимд оруулсан номыг ариутган шүүх,

	— цахим технологийн тоног төхөөрөмж авах,

	— цахим номын санг өргөжүүлэх,

	— цахим номын сангийн чиглэлээр судалгаа хийж, сурч байгаа оюутан судлаачийг дэмжихэд зарцуулагдана.

	Хандив өргөх данс 

	"Хаан банк"

	5027 8982 35 (төгрөг) ЦОГТ ОХИН ТЭНГЭР САН

	5027 9685 00 (доллар) Tsogt okhin Tenger san

	Qpay-гээр бол (линк)

